AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016 m. balandžio 13 d. gavo Molėtų „Vyturėlio“ vaikų lopšelio-darželio raštą Nr. SD-32 „Dėl turto pripažinimo netinkamu“, kuriame nurodoma, kad darželio, esančio Molėtų r. sav., Čiulėnų sen., Levaniškių k., Darželio g. 6, teritorijoje yra 2 pavėsinės, kurios netinkamos eksploatuoti, nesaugios ir funkciškai nusidėvėjusios,

Molėtų „Vyturėlio“ vaikų lopšelio-darželio direktoriaus 2016 m. balandžio 4 d. įsakymu Nr. V-18 pavėsinės pripažintos netinkamomis Molėtų „Vyturėlio“ vaikų lopšelio-darželio funkcijoms vykdyti. Jos yra senos, fiziškai ir funkciškai susidėvėjusios, reikalaujančios kapitalinio remonto. Išlaidos pavėsinių remontui būtų ekonomiškai netikslingos.

Prie sprendimo pridedami: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – nurašyti pripažintas nereikalingomis (negalimomis) naudoti Molėtų rajono savivaldybei nuosavybės teise priklausančias ir šiuo metu Molėtų „Vyturėlio“ vaikų lopšelio-darželio patikėjimo teise valdomas pavėsines, jas išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8,1, 13.1.1 papunkčiai;

Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą savivaldybei nuosavybės teise priklausantį turtą nurašyti, pavėsinės bus išardytos ir likviduotos.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pavėsinių išardymui ir likvidavimui reikalingos savivaldybės biudžeto lėšos – 1,5 tūkst. eurų.

 **6. Vykdytojai, įvykdymo terminai**

Molėtų „Vyturėlio“ vaikų lopšelis-darželis.